CELEX: 62010CN0512
Language: el
Date: 2010-10-26 00:00:00
Title: Υπόθεση C-512/10: Προσφυγή της 26ης Οκτωβρίου 2010 — Ευρωπαϊκή Επιτροπή κατά Δημοκρατίας της Πολωνίας

29.1.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 30/16
            
         Προσφυγή της 26ης Οκτωβρίου 2010 — Ευρωπαϊκή Επιτροπή κατά Δημοκρατίας της Πολωνίας
   (Υπόθεση C-512/10)
   ()
   2011/C 30/26
   Γλώσσα διαδικασίας: η πολωνική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: H. Stølbæk και K. Herrmann)
   
      Καθής: Δημοκρατία της Πολωνίας
   
      Αιτήματα της προσφεύγουσας
   
   Η προσφεύγουσα ζητεί από το Δικαστήριο:
   
               —
            
            
               να αναγνωρίσει ότι η Δημοκρατία της Πολωνίας, κατά την εφαρμογή των αφορωσών την πρώτη «δέσμη μέτρων για τους σιδηροδρόμους» διατάξεων, παρέβη τις υποχρεώσεις που υπέχει από το άρθρο 6, παράγραφος 3, και το παράρτημα II, της οδηγίας 91/440/ΕΟΚ του Συμβουλίου, της 29ης Ιουλίου 1991, για την ανάπτυξη των κοινοτικών σιδηροδρόμων, όπως τροποποιήθηκε (1), και από τα άρθρα 4, παράγραφος 2, και 14, παράγραφος 2, της οδηγίας 2001/14/ΕΚ του Ευρωπαϊκού Κοινοβουλίου και του Συμβουλίου, της 26ης Φεβρουαρίου 2001, σχετικά με την κατανομή της χωρητικότητας των σιδηροδρομικών υποδομών και τις χρεώσεις για τη χρήση σιδηροδρομικής υποδομής καθώς και με την πιστοποίηση ασφαλείας (2), καθώς και από τα άρθρα 6, παράγραφοι 2 και 3, της οδηγίας 2001/14/ΕΚ, 6, παράγραφος 1, της οδηγίας 2001/14/ΕΚ σε συνδυασμό με το άρθρο 7, παράγραφοι 3 και 4, της οδηγίας 91/440/ΕΟΚ, όπως τροποποιήθηκε, και τα άρθρα 7, παράγραφος 3, και 8, παράγραφος 1, της οδηγίας 2001/14/ΕΚ·
            
         
               —
            
            
               να καταδικάσει τη Δημοκρατία της Πολωνίας στα δικαστικά έξοδα.
            
         
      Ισχυρισμοί και κύρια επιχειρήματα
   
   Η Επιτροπή επικαλείται τέσσερις παραβάσεις των υποχρεώσεων που υπέχει η Δημοκρατία της Πολωνίας από την πρώτη «δέσμη μέτρων για τους σιδηροδρόμους».
   Πρώτον, κατά την Επιτροπή, η Δημοκρατία της Πολωνίας δεν προέβλεψε μηχανισμούς που να εξασφαλίζουν την ανεξαρτησία έναντι της εταιρίας holding όσον αφορά τη λήψη αποφάσεων και την οργάνωση του οργανισμού που ασκεί ουσιώδεις διαχειριστικές αρμοδιότητες όπως είναι η εταιρία PLK S.A. (Polskie Linie Kolejowe, S.A.), δηλαδή έναντι τόσο της μητρικής εταιρίας PKP S.A. όσο και των άλλων θυγατρικών εταιριών σιδηροδρομικών μεταφορών της εταιρίας holding.
   Δεύτερον, κατά την Επιτροπή, η Δημοκρατία της Πολωνίας δεν έλαβε τα κατάλληλα μέτρα– σύμφωνα με το άρθρο 6, παράγραφος 1, πρώτο εδάφιο, της οδηγίας 2001/14/ΕΚ και το άρθρο 7, παράγραφοι 3 και 4, της οδηγίας 91/440/ΕΟΚ– προκειμένου να εξασφαλίσει την έγκαιρη επίτευξη οικονομικής ισορροπίας εκ μέρους της διαχειριζόμενης τη σιδηροδρομική υποδομή επιχειρήσεως PLK S.A. Η Δημοκρατία της Πολωνίας επιτρέπει στην PLK S.A. να συσσωρεύει ζημίες μέχρι το 2012.
   Τρίτον, κατά την Επιτροπή, η Δημοκρατία της Πολωνίας δεν προέβλεψε το ειδικό σύστημα παροχής κινήτρων που επιτάσσει το άρθρο 6, παράγραφοι 2 και 3, της οδηγίας 2001/14/ΕΚ για την εταιρία PLK S.A. προκειμένου να μειώσει τα έξοδα και τα τέλη προσβάσεως για τη χρησιμοποίηση της σιδηροδρομικής υποδομής.
   Τέταρτον, κατά την Επιτροπή, η Δημοκρατία της Πολωνίας δεν έλαβε –παρά το άρθρο 7, παράγραφος 3, της οδηγίας 2001/14/ΕΚ– τα υποχρεωτικώς προβλεπόμενα μέτρα προκειμένου να εξασφαλίσει ότι τα τέλη προσβάσεως για το ελάχιστο απαιτούμενο όριο χρήσεως της σιδηροδρομικής υποδομής θα υπολογίζονται με βάση τα έξοδα που προκύπτουν απευθείας από την παροχή σιδηροδρομικών υπηρεσιών. Επιπλέον, η Δημοκρατία της Πολωνίας δεν προέβλεψε τον μηχανισμό ελέγχου τον οποίο απαιτεί το άρθρο 8, παράγραφος 1, της οδηγίας 2001/14/ΕΚ, που θα παρέχει τη δυνατότητα ελέγχου του αν τα διάφορα τμήματα της αγοράς είναι από οικονομική άποψη σε θέση να καταβάλλουν τα τέλη για την πρόσβαση στη σιδηροδρομική υποδομή και για τη χρήση αυτής.
   
      (1)  ΕΕ L 237, σ. 25.
   
      (2)  ΕΕ L 75, σ. 29.